गोदान दिल्ली, 3 मे 2022: रासिया आरो इउक्रेननि दावहा नांनाया सोलिबाय थागासिनो दं। बेनि गेजेराव रासियाआ जार्माननिखौ हुमखि होनानै बुंदों इउक्रेनखौ मदद खालामब्ला दावहायाव बाहागो लायैनि दिदोमथिखौ खोमाना लानांगोन। रासियानि रिर्पटनि बायदिब्ला जार्माननि बुंथिगिरि Steffen Hebestreit बुंदों थांनाय 6 सप्ताहयाव इउक्रेननो हाथियार दैथाय हरनायखौ गोख्रैसिन खालामदों।  बिथाङा बे बाथ्राखौ मानिनानै लायाखै, जार्मानयाव बानायनाय आमेरिका बेसयाव इउक्रेननि रौनियानो ट्रेनिं होनायजों रेड लाइनखौ क्रस खालामनाय जादों। नाथाय रासियाआ बे बाथ्राखौ मोजांयै मोनथिखागौजे जार्मानियाव इउक्रेननि रौनियानो ट्रेनिं होनायनि ओंथिया जादों थोंजोंयै दावहा नांनायाव बाहागो लायै। मख’नो गोनांदि जार्माननि सरकारा थांनाय सप्ताहयाव इउक्रेननो अटमेटिक एन्टी-एयारक्राफ्ट हाथियार दैथायहरनो थांखि लानायखौ फोसावदोंमोन। जार्माननि रैखाथि मन्थ्रि क्रिस्टीन सेम्ब्रेचआबो आमेरिकानि Ramstein Base याव बार्लिन वेस्टार्न आर्टिलारि सिस्टमजों लोगोसे इउक्रेननि रौनियानो ट्रेनिं होनायनि बाथ्राखौ फोसावदोंमोन। 